Koper, 5. 5. 2023

VSESLOVENSKO PETJE S SRCI

V ponedeljek, 24. aprila 2023, med 10.00 in 11.00 uro, smo na naši šoli sodelovali v projektu »VSESLOVENSKO PETJE S SRCI«, ko smo vsi sodelujoči peli med 10.00 in 11.00 uro.

Obiskala nas je pevka Tinkara Kovač in kitarist Janez Skaza. Skupaj smo zapeli Tinkarine pesmi. Nato sta tudi gosta prisluhnila učencem naše šole, ki so se predstavili kot izvajalci, saj so peli in igrali na različne inštrumente. Prepevali so pesmi, ki so se jih naučili. Tokrat niso svoje petje predstavili le učenci, sodelovali so tudi učitelji in delavci naše šole, ki so nas presenetili s svojim nastopom.

Ob koncu smo se gostoma zahvalili in ju s cvetjem obdarili.

Zapisala: Julija Grižon, 7.b